Oddmund Finnseth

Oddmund Jarle Finnseth (født 11. februar 1957) er en norsk jazzmusiker (bass) og pedagog fra Sortland, kjent fra flere innspillinger.

Han er utdannet ved Jazzlinja (NTNU) (1986 - 89) og ble i studietiden med i Asmund Bjørkens orkester. Senere har han spilt på utgivelser med Bjørn Krokfoss' oktett og Marit Sandviks band Bossa Nordpå (1993–), der han skrev Rannveigs samba (2004).Roald Helgheim, Vårbossa frå nord  anmeldelse i Dagsavisen (6.2.2005) Ved to anledninger har Oddmund spilt med Count Basie Orchestra, hvor den siste gangen ga ham muligheten til fast bandplass. Han takket nei. Han var med i en Øystein Norvoll-ledet turne med Randy Johnston i regi av Nordnorsk jazzsenter (2002).Norsk-amerikansk jazzsamarbeid  fra utropia.no 

Finnseth er tilknyttet Sortland videregående skole, Heggen videregående skole i Harstad, Sortland Storband, Steinar Kjeldsen kvartett, og var portrettert av Andreas Lunnan (Sølvsuper, NRK radio 2007). Oddmund Finnseth ble i 2015 tildelt Stubøprisen.Bladet Vesterålen: Finnseth fikk Stubøprisen  (24. juni 2015) I 2021 ga Oddmund ut platen «Dedications» på plateselskapet Finito Bacalao Records .

 Referanser 

Kategori:Norske jazzbassister
Kategori:Personer fra Sortland kommune
Kategori:Fødsler i 1957